கேள்வி: கிள்ளான் - வரலாறு குறித்து விரிவாக சொல்லுங்கள்.
பதில்: * 1867 - 1874 * கிள்ளான் போர் நடந்த காலக்கட்டம் * 1880 - 1889 * சிலாங்கூரின் தலைநகரமாக இருந்த காலக் கட்டம் (கோலாலம்பூருக்கு முன்னால்) * 1974 - 1977 * சிலாங்கூரின் தலைநகரமாக இருந்த காலக் கட்டம் (ஷா ஆலாமுக்கு முன்னால்) * 1977 * கிள்ளான் மாநகராட்சி உருவாக்கப்பட்ட காலக் கட்டம் கிள்ளான் அரச நகரமானது வரலாற்றுக்கு முற்பட்ட காலத்தில் இருந்தே மனிதர்கள் வசிக்கும் இடமாக இருந்து வருகிறது. வெண்கலக் காலம் தொட்டிகள், கோடாரிகள் மற்றும் பிற கலைப் பொருட்கள்; கிள்ளான் நகரின் அருகாமையிலும், கிள்ளான் நகரத்தின் உட்பகுதிகளிலும் கண்டுபிடிக்கப்பட்டு உள்ளன.
கேள்வி: கிள்ளான் - வெண்கலக் காலத்துப் பொருட்கள் பற்றி நீங்கள் என்ன அறிந்துள்ளீர்கள்?
பதில்: கி.மு. 2-ஆம் நூற்றாண்டைச் சேர்ந்த ஒரு வெண்கல மணி கிள்ளான் பகுதியில் கண்டுபிடிக்கப்பட்டது. தற்போது பிரித்தானிய அருங்காட்சியகத்தில் உள்ளது. துலாங் மாவாஸ் என்று அழைக்கப்படும் ''(குரங்கு எலும்புகள்)''; மற்றும் இரும்புக் கருவிகள்; ஒரு வெண்கல தொட்டி ஆகியவை கிள்ளான் பகுதியிலும்; அதற்கு அருகில் உள்ள இடங்களிலும் கண்டுபிடிக்கப்பட்டு உள்ளன. ஈயம் நிறைந்த கிள்ளான்; கிள்ளான் பள்ளத்தாக்கு; ஆகிய இடங்கள் சிலாங்கூர் வரலாற்றிலும், மலாயா வரலாற்றிலும் முக்கியத்துவம் வாய்ந்தவை. 11-ஆம் நூற்றாண்டிலேயே மலாயாவின் பிற மாநிலங்கள் கிள்ளான் பள்ளத்தாக்கைச் சார்ந்து இருந்தவையாகக் குறிப்பிடப் படுகின்றது.
கேள்வி: கிள்ளான் - நகரகிரேதாகமம் இலக்கியப் படைப்பில் கிள்ளான் பற்றி தகவல் சொல்.
பதில்: 14-ஆம் நூற்றாண்டின் மயாபாகித்து பேரரசு ''நகரகிரேதாகமம்'' எனும் இலக்கியப் படைப்பிலும் கிள்ளான் குறிப்பிடப்பட்டு உள்ளது. மேலும் 1409 முதல் 1433 வரை மலாக்காவிற்குப் பயணம் செய்த சீனக் கடல் படைத் தளபதி செங் கேவின் தொடக்கக் கால கடல்சார் வரைபடங்களில் கிள்ளான் ஆறு குறிக்கப்பட்டு பெயரிடப்பட்டும் உள்ளது. 15-ஆம் நூற்றாண்டில் மலாக்கா சுல்தானகம் கட்டுப்பாட்டில் கிள்ளான் இருந்தது. மலாக்காவின் வரலாற்றுத் தலைவர் என்று கொண்டாடப்படுபவர் துன் பேராக். இவர் கிள்ளான் நகரத்தில் இருந்து தான் மலாக்காவிற்குச் சென்று மலாக்காவின் மூத்த அமைச்சரனார். 17-ஆம் நூற்றாண்டில், சிலாங்கூர் கடலோரப் பகுதிகளில், இந்தோனேசியாவில் இருந்து பூகிஸ் மக்கள் குடியேறத் தொடங்கினர். சிலாங்கூர் சுல்தானகம் 1766-ஆம் ஆண்டில் உருவாக்கப்பட்டது.
கேள்வி: கிள்ளான் - பிரபலமான இடங்கள் குறித்து விரிவாக சொல்லுங்கள்.
பதில்: கிள்ளானில் சுற்றுலா ஈர்ப்பு இடங்கள் என்றால் “ஆலாம் சா” மாளிகை, “சுல்தான் சுலைமான்” பள்ளிவாசல், தெங்கு சாலை லிட்டில் இந்தியா, கேரித் தீவு மற்றும் ஸ்ரீ சுந்தராஜா பெருமாள் ஆலயம் போன்றவற்றைக் குறிப்பிடலாம்.
கேள்வி: கிள்ளான் - சுல்தான் அப்துல் அஜீஸ் பற்றி தகவல் சொல்.
பதில்: * சுல்தான் அப்துல் அஜீஸ் அரசர்க்குரிய காட்சியகம் (Galeri Diraja Sultan Abdul Aziz) 1909 இல் கட்டப்பட்ட நேர்த்தியான சுல்தான் சுலைமான் கட்டிடத்தில் ராயல் கேலரி உள்ளது. * இந்திய முஸ்லீம் தெங்கு கெளனா மசூதி (Masjid India Muslim Tengku Kelana) * மன்னர் அப்துல்லா கட்டிடம் (Gedung Raja Abdullah)